روسیه اقتصادی ترقیات وزیری مکسیم اورشکین، وارداتی فلز و المونیم گه قوشیمچه گمرک محصولی عملی قیلگن امریکا قوشمه ایالتلری نینگ محصولاتلریگه محدودیت کیلتیریشلریدن خبر بیردی.
مکسیم اورشکین، پایتخت مسکوده ژورنالیستلرگه بیرگن بیاناتیده، امریکا قوشمه ایالتلری نینگ قوشیمچه گمرک محصولی بیلن چاره – تدبیر آلیب تورگن لیگی و روسیه دوچ کیلگن ضررلرنی جبران قیلالمه گن لیگی باعث، دنیا تجارت گروهی دایره سیده گی اوز حق لریدن فایده لنه جکلرینی ایتدی.
بو چوکاتده، قیسقه مدت جریانیده امریکا قوشمه ایالتلریگه قره ته بیر قطار چاره – تدبیر آله جکلرینی قید ایتگن اوره شکین؛
"امریکا قوشمه ایالتلریده وارد قیلینگن و روسیه ده گی محصوللرگه قره ته محدودلشتیرووچی چاره – تدبیر آله میز. بو چاره – تدبیرلر روسیه نینگ مکرو اقتصادی تیزیمی گه سلبی تاثیر قالدیرمه یدی" دیدی.
امریکا قوشمه ایایلتلری، روسیه داخل انچه اولکه وارد قیلینگن فلز و المونیم گه 25 فایز و 10 فایز قوشیمچه گمرک محصولی عملی قیلینیشیدن خبر بیرگن ایدی.
روسیه اوتگن آی، جهان تجارت گروهی گه بیان ایتگن ابلاغیه ده، امریکا قوشمه ایالتلری نینگ قوشیمچه گمرک محصولاتی قراریگه قرشی جوابگربگرلیک اوله راق 550 ملیون دالر اطرافیده امریکا قوشمه ایالتلری ماللریگه قوشیمچه گمرک محصولی عملی قیلینیشی نینگ ممکن ایکن لیگینی بیلدیرگن ایدی.
